אלכסנדר סנדרוביץ'

שמאל|ממוזער|200px|אלכסנדר סנדרוביץ' בהצגה "שוורץ וחיות אחרות", תיאטרון גשר, 2008
שמאל|ממוזער|200px|אלכסנדר סנדרוביץ' ונטע שפיגלמן בהצגה "טרטיף", תיאטרון גשר
אלכסנדר סנדרוביץ' (ברוסית: Александр Сендерович; נולד ב-23 באוגוסט 1970) הוא שחקן ישראלי.

ביוגרפיה
סנדרוביץ' נולד באוקראינה הסובייטית, ברית המועצות דאז. משפחת אביו חיה באוז'הורוד, בגבול ברית המועצות וצ'כוסלובקיה. אביו ניגן בקלרינט ובסקסופון בתזמורת של התיאטרון העירוני. ב-1968, בהיות אביו בן עשרים, עבר יחד עם המנצח של תזמורת אוז'הורוד לתזמורת התיאטרון של צ'רניגוב. בצ'רניגוב, בה חיה משפחת אמו של אלכסנדר, נפגשו הוריו ונולד אלכסנדר. אמו שרה ורקדה בלהקת חובבים ובמקצועה תפרה בגדים במתפרה. מכיוון שכמוזיקאי היה אביו בסיבובי הופעות ברחבי ברית המועצות הרחק ממשפחתו, זנח אביו את המוזיקה והפך לצלם. לאלכסנדר אחות קטנה ממנו בשש שנים. הוא למד בתיכון בשנים 1977–1987, הלך פעמים בודדות לחוג דרמה ולא גילה שום עניין בתיאטרון.

ב-1988 הוא התקבל למסלול הנדסת מכונות ב"מכון הפוליטכני" בעירו. במכון הפוליטכני היה תיאטרון סטודנטים, שם החל אלכסנדר לשחק ומייד נשבה בחיידק המשחק. הוא למד הנדסת מכונות במשך שנתיים וחצי, מבלי שסיים את לימודיו, מכיוון שעלה לישראל ביחד עם משפחתו ב-1991. בישראל למד במסלול למשחק בחוג לתיאטרון בפקולטה לאמנויות באוניברסיטת תל אביב (1996-1992). בכיתתו למדו השחקנים אמיתי קדר, רותי בורנשטיין, ערן שראל ולילך כספי. בין מוריו באוניברסיטה היו יבגני אריה, נולה צ'לטון, עדנה שביט ויורם בוקר. במסגרת לימודיו נסע עם הצגות האוניברסיטה להופעות בעולם וזכה בפרס השחקן המצטיין על ביצוע תפקיד קספר במחזה "קספר" מאת פטר הנדקה במסגרת הפסטיבל הבינלאומי לבתי ספר למשחק בברנו, צ'כיה, 1995. שיחק בהצגה "קברט-עגנון" בבימויה של עדנה שביט שהוצגה בפסטיבל עכו 1996, הצגה שהועלתה לאחר מכן במסגרת הפרינג'.

הצטרף לתיאטרון גשר במסגרת "גשר 2", פרויקט הצעירים של גשר.
על תפקידו בתיאטרון – סגנרל, משרתו האישי של דון ז'ואן ב"דון ז'ואן" זכה בפרס התיאטרון הישראלי בקטגוריית השחקן המבטיח לשנת 1998/99.
אחד מתפקידיו הבולטים בגשר היה בהצגה "שוורץ וחיות אחרות", בה גילם את דמותו של עורב בשם שוורץ, שחושב את עצמו ליהודי זקן ורדוף אנטישמים. במסגרת התפקיד סנדרוביץ' חובר לכבלים שבעזרתם עף ותוך כדי תעופה שר וניגן על כינור. היה מועמד לפרס התיאטרון הישראלי לשנת 2008 בקטגוריית שחקן המשנה על תפקידו כמלווליו בהצגה "הלילה השנים עשר".

בקולנוע שיחק אלכסנדר סנדרוביץ' בתפקיד ראשי בסרט "חצוצרה בואדי" בבימוי לינה וסלבה צפלין (2002). הוא גילם את דמותו של אלכס, עולה חדש מרוסיה ששוכר חדר בעליית גג בחיפה, מעל משפחה ערבית ומתפתח רומן בינו לבין בת המשפחה.
על תפקידו בסרט זכה בפרס השחקן הטוב ביותר בפסטיבלים בז'נבה ופורט לודרדייל, 2002.

בקומדיית המצבים הטלוויזיונית "שאול", סנדרוביץ' גילם את דמותו של גרגורי, עולה חדש, רופא במקצועו, שהוא ממורמר על שלא הצליח למצוא עבודה כרופא ונאלץ לעבוד כעוזרו של שאול (דב'לה גליקמן) בחנות פרחים.

בסדרת הטלוויזיה "פולישוק" היה בתפקיד יפים שרצקי, חשב המשרד לקידום חברתי.

בסדרת טלוויזיה לקהל הרוסי "בין השורות" (2009) סדרה שמתארת את הנעשה במערכת עיתון רוסי בישראל, סנדרוביץ' גילם את דמותו של גאורגי, עיתונאי לענייני בריאות בעיתון רוסי, היפוכונדר שתמיד חולה. בסדרת הטלוויזיה "חסמבה דור 3" (2010) שיחק בתפקיד דנטה, המדען הראשי הרשע של "זורקום", החברה שילדיו של אלימלך זורקין הקימו.

ליאנדר האוסמן, הבמאי הגרמני שביים את ההצגה "מזימה ואהבה" בה השתתף סנדרוביץ' בתיאטרון גשר ב-1999, הזמין אותו לשחק בסרט הגרמני Hotel-Lux (2011) אותו הוא ביים. זהו סרט שאינו קשור לישראל וסנדרוביץ' שיחק בתפקיד מרכזי של ניקולאי יז'וב, ראש הנ.ק.וו.ד בתקופת הטיהורים הגדולים, בשנים 1936–1938.

בדרמה הקומית לטלוויזיה "לנין באוקטובר" (2010), שיחק את גרישה, בחור שחולם לפתוח מסעדה. הוא מקבל כסף בירושה מדודו שהיה קומוניסט מושבע, שמתנה את מתן הכסף בכך שהמסעדה תפעל לפי ערכים קומוניסטיים, ופסלו של לנין יוצב במרכז המסעדה. על תפקידו בסרט זכה בצל"ש בפסטיבל הסרטים הבינלאומי חיפה 2011.

ב-2021 שיחק בסרט "הבית ברחוב פין בתור לקוח בבית בושת.

 חיים אישיים 
סנדרוביץ' נשוי, אב לשני ילדים ומתגורר ברמת גן.

פילמוגרפיה
 בתיאטרון גשר 
 הצגת בכורה הצגה  תפקיד  מחזאי  במאי  מתרגם 18 בפברואר 1996 כפר יצחק, אחיה של רבקה, דודו של יוסי, משכיל ופועל חקלאי יהושוע סובול יבגני אריה 24 בדצמבר 1996 עיר – סיפורי אודיסה בויארסקי ומוגינשטיין עיבוד לסיפורי איסאק באבל נילי מירסקי 21 בפברואר 1998 דון ז'ואן סגנרל מולייר נתן אלתרמן 6 בינואר 1999 אוכלים גלב יעקב שבתאי 30 ביולי 1999 מזימה ואהבה מרשל פון קאלב, שר החצר פרידריך שילר ליאנדר האוסמן שמעון זנדבנק 19 בדצמבר 1999 ים – קומדיה סוערת בפה קרלו גולדוני יבגני אריה אורן נאמן 26 בדצמבר 2000 השטן במוסקבה על פי הרומן האמן ומרגריטה עזאזלו מיכאיל בולגקוב אהוד מנור 23 במאי 2001 מדמואזל ז'ולי אוגוסט סטרינדברג יוסי יזרעאלי גד קינר הצגה ראשונה: 1 בספטמבר 2001, בכורה במסגרת פסטיבל ת"א-יפו, נובמבר 2001 חלום ליל קיץ משור (אריה) ויליאם שייקספיר יבגני אריה דן אלמגור 20 באפריל 2002 העבד פולני עיוור, ילד יהודי, כלב על פי רומן מאת יצחק בשביס-זינגר בן בר-שביט 2 ספטמבר 2002 אופרה בגרוש וולטר ברטולט ברכט, מוזיקה: קורט וייל אדולף שפירו אהוד מנור 10 מאי 2003 שושה חיימל על פי רומן מאת: יצחק בשביס-זינגר יבגני אריה (גם עיבוד ביחד עם לנה לסקינה) בן בר-שביט 5 יולי 2004 כולם רוצים להוליווד ג'וני בוא הביתה מרטין מקדונה אילן תורן 14 במאי 2005 וריאציות לתיאטרון ולתזמורת מגוון תפקידים יבגני אריה רועי חן 25 ביולי 2005 מומיק נהג אמבולנס, שימק, נאצי על פי: "עיין ערך: אהבה" מאת דויד גרוסמן עיבוד: בן בר-שביט, לנה לסקינה 1 באוקטובר 2005 איש הכריות טופולסקי מרטין מקדונה בן בר-שביט בן בר-שביט 22 ביוני 2006 גן הדובדבנים ייפיחודוב אנטון צ'כוב יבגני אריה רועי חן 31 בדצמבר 2006 מינכהאוזן - כל האמת על השקר ראש העיר גריגורי גורין 2 ביוני 2007 יאקיש ופופצ'ה השדכן לייבך על פי מחזה מאת חנוך לוין יבגני אריה, שמעון מימרן עיבוד: יבגני אריה, שמעון מימרן 5 במרץ 2008 שוורץ וחיות אחרות העורב שוורץ אנתולוגיה פרועה על פי סיפורים מאת אנטון צ'כוב, ברנרד מלמוד ופטריק בסון יבגני אריה רועי חן 21 בספטמבר 2008 הלילה השנים עשר מלווליו קומדיה מוזיקלית מאת ויליאם שייקספיר עם שירים מאת אירווינג ברלין תרגום טקסט ושירים: דורי פרנס רפי ניב 5 במאי 2009 טרטיף טרטיף מולייר יבגני אריה יהושע סובול 14 ביולי 2010 רביזור אוסיפ, משרתו של ראש העיר גוגול רועי חן 13 באפריל 2011 הנסיכה איבון ציפריאן ויטולד גומברוביץ' משה איבגי 22 באוקטובר 2011 יונה ונער בתחילה פלמ"חניק ויונה, מאוחר יותר בתפקיד הדוד מאיר שלו יבגני אריה 30 במרץ 2013 כפר יצחק יהושע סובול 13 בינואר 2014 הדיבוק ברוך, רוחו של דוד רחוק ש. אנ-סקי עיבוד של רועי חן 22 במאי 2014 נופל מחוץ לזמן הדוכס רומן של דויד גרוסמן יחזקאל לזרוב עיבוד של יחזקאל לזרוב 30 באוקטובר 2014 הנפש הטובה מסצ'ואן הספר שו-פו ברטולט ברכט יבגני אריה שמעון זנדבנק21 ביולי 2015אני דון קיחוטהסנצ'ו פאנסהרועי חן בהשראת סרוונטסרועי חןיולי 2016בזעיר אנפיןמנדלעל פי ספרו של ירמי פינקוסארז דריגס5 באפריל 2017קיץ במריאנבדהשדכןעל פי שלום עליכםאמיר י' וולףנגה אשכנזי (עיבוד)11 בינואר 2017במנהרהבכיר ישראלירועי חן בהשראת הסרט "שטח הפקר"עירד רובינשטיין6 בספטמבר 2018רודף העפיפוניםעלי, גנרל טהארימתיו ספנגלר על פי חאלד חוסיינינועם שמואלעינת ברנובסקי5 בפברואר 2018מקבת גרסה ללא מיליםמקדףעל פי ויליאם שייקספירסרגיי זמליאנסקי

 קולנוע 
 שנה סרט  תפקיד  במאי 2002 חצוצרה בואדי בתפקיד הראשי של אלכס לינה וסלבה צ'פלין 2005 מוכרחים להיות שמח רדי ג'ולי שלז 2006 סיפור חצי רוסי מעריץ איתן ענר 2009 אחותי היפה דודיק מרקו כרמל 2010 שתיקת הארכיון (סרט תיעודי) חיים קפלן/בן שם (קול) יעל חרסונסקי 2011 Hotel-Lux (גרמניה) ניקולאי יז'וב ליאנדר האוסמן 2013 איגור ומסע העגורים המורה לחינוך גופני יבגני רומן חברים מצרפת (סרט צרפתי) נתן בריילובסקי פיליפ קוטלרסקי ואנה וייל2016לב שקט מאודאיגוראיתן ענר2023ביתקופרשטוק בני פרדמןההילולהגרישה טרטמןאריאל בנבג'י, שלום אסייג

 טלוויזיה 
 שנה שם סדרה/סרט  תפקיד  ערוץ שידור  סוגה  במאי 2002 שאול גרגורי, עוזרו של שאול HOT3 קומדיית מצבים שירלי שטרן ואיתן ענר 2005 המקום נהג מונית סרט טלוויזיה (52 דקות) לינה וסלבה צפלין2007–2008 אולי הפעם תפקיד אורח של פקח עירייה Yes Stars ישראלי דרמה קומית יומית עופר ויצמן 2009 בין השורות גאורגי גרוס yes Raduga! סדרת טלוויזיה יומית ברוסית יבגני רומן 2010 לנין באוקטובר גרישה ערוץ 10 דרמה קומית (50 דקות) חסמבה דור 3 דנטה, מנהל הפיתוח, עובד "זורקום" HOT3 וערוץ הילדים סדרת טלוויזיה דני סירקין 2011 פולישוק יפים שרצקי, חשב המשרד לקידום חברתי קשת, ערוץ 2 שמואל הספרי 2014 70 מיליון סיבות לעושר סרגיי סדרה קומית אופיר בביוף פלפלים צהובים (עונה 2) דר' רוזין סדרת דרמה אמנון קוטלר וקרן מרגלית 2018 שנות ה-80 (עונה 4) גרישה רשת 13 סדרת קומדיה קובי חביה 2020 שב"ס (עונה 2) ודים יגורוב כאן 11 אורן שקדי2021 מצולמים (עונה 2) מוכר במיני מרקט HOT3 אורי כץ2022שנות ה-90גרישהרשת 13אריאל בנבג'יכפולים (עונה 3)רומן רוזנסקיקשת 12דרמת מתחעודד רז

קישורים חיצוניים



 אלכסנדר סנדרוביץ'  באתר גשר
 אלכסנדר סנדרוביץ' באתר "הבמה", 1 בספטמבר 2004

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:שחקני קולנוע חרדי
קטגוריה:בוגרי אוניברסיטת תל אביב: תיאטרון
קטגוריה:ישראלים שנולדו ב-1970